laion/Wikipedia-Exotic huggingface dataset:
צולל מצויץ

צולל מצויץ (שם מדעי: Aythya fuligula) הוא מין ברווז מהסוג צולל, השייך לתת-משפחת הצוללים. אורכו של הצולל 40-56 ס"מ, מוטת כנפיו 68-89 ס"מ ומשקלו 500-1,400 גרם. הוא בעל ראש שחור וגדול עם ציצה אחורית, עיניים צהובות גדולות, מקור אפור עד לבן וגוף וכנפיים שחורים. הבטן לבנה. הברווז שוחה היטב על פני המים וגם יכול לצלול לעומק בחיפוש מזונו. הברווז הזכר גדול ומקושט יותר מהנקבה החומה שגם לה ציצה אחורית. הצולל מצוי בארצות הברית, קנדה ובצפון אירואסיה עד לבריטניה. הוא מצוי באגמים, ביצות עשב, בריכות וגם סביב חופים רגועים ולגונות. הברווז צולל במים בחיפוש אחרי רכיכות שונות, תולעים ויצורי מים קטנים. הוא ניזון גם מצמחים. בישראל הוא חורף וחולף שכיח למדי. מדיה וקבצים בנושא צולל מצויץ בוויקישיתוף צולל מצויץ, באתר ITIS (באנגלית) צולל מצויץ, באתר NCBI (באנגלית) צולל מצויץ, באתר Animal Diversity Web (באנגלית) צולל מצויץ, באתר האנציקלופדיה של החיים (באנגלית) צולל מצויץ, באתר Internet Bird Collection (באנגלית) צולל מצויץ, באתר GBIF (באנגלית) צולל מצויץ באתר הרשימה האדומה של IUCN
N-אציל הומוסרין לקטון

N-אציל הומוסרין לקטון (באנגלית: N-Acyl homoserine lactone ובקיצור AHL או N-AHLs) הוא סוג של מולקולת איתות המעורבת בחישת מניין אצל חיידקים גראם שליליים. חישת צפיפות היא יכולת תקשורת בין חיידקים המאפשרת תיאום התנהגות חברתית המבוססת על צפיפות האוכלוסייה. מולקולת האיתות מביאה למעבר בין שתי תבניות שונות של ביטוי גנים - מהתנהגות אינדיבידואלית בצפיפות חיידקים נמוכה להתנהגות חברתית בצפיפות חיידקים גבוהה. ה-N-AHL מורכב מקבוצת אציל בעלת שרשרת חומצות שומן (R) משתנה, הקשורה בקשר אמידי להומוסרין לקטון. קיימות אפשרויות רבות לזהותה של שרשרת ה-R, דבר היוצר מגוון מבני רחב של מולקולות N-AHLs המסונתזות על ידי חיידקים שונים ואפילו על ידי אותו החיידק עצמו. אורכה של שרשרת האציל יכול לנוע בין 4 ל-16 פחמנים, לרוב על ידי הוספה של שתי יחידות פחמניות בכל פעם ( C 4 {\displaystyle {\ce {C4}}} , C 6 {\displaystyle {\ce {C6}}} , C 8 {\displaystyle {\ce {C8}}} וכן הלאה); שרשרת R בעלת 16 פחמנים מסונתזת למשל על ידי החיידק Rhodobacter capsulatus. בנוסף, לפחמן השלישי של שרשרת האציל יכולה להתווסף קבוצת קרבוניל, וזו יכולה להיות במצב מחומצן (עם קבוצת הידרוקסיל) או במצב מחוזר. חוקרים מצאו מאפיין נוסף בשרשרת ה-R הקיים אצל מינים שונים והוא קשר כפול באמצע השרשרת, למשל אצל החיידק Rhodobacter sphaeroides, לו שרשרת R בעלת 14 פחמנים וקשר כפול בין פחמנים 7-8. מאפיין זה נתגלה גם אצל החיידק Rhizobium leguminosarum, גם לו שרשרת R בעלת 14 פחמנים (אם כי מיקום הקשר הכפול לא נתברר במדויק). בשנת 2000 גילתה לראשונה קבוצת חוקרים אצל אותו החיידק, Rhizobium leguminosarum, שרשרת אציל-HSL בעלת 7 פחמנים. מקורה של תגלית מפתיעה זו של מספר פחמנים אי זוגי בשרשרת האציל, טרם נתברר די צורכו. Fuqua, Clay, and E. Peter Greenberg. "Listening in on bacteria: acyl-homoserine lactone signalling." Nature reviews. Molecular cell biology 3.9 (2002): 685. Puskas, Agnes, et al. "A quorum-sensing system in the free-living photosynthetic bacterium Rhodobacter sphaeroides." Journal of Bacteriology 179.23 (1997): 7530-7537. Gray, Kendall M., et al. "Cell-to-cell signaling in the symbiotic nitrogen-fixing bacterium Rhizobium leguminosarum: autoinduction of a stationary phase and rhizosphere-expressed genes." Journal of Bacteriology 178.2 (1996): 372-376. Lithgow, James K., et al. "The regulatory locus cinRI in Rhizobium leguminosarum controls a network of quorum‐sensing loci." Molecular microbiology 37.1 (2000): 81-97.
נאט וולף

נת'ניאל מרווין "נאט" וולף (באנגלית: Nathaniel Marvin "Nat" Wolff; נולד ב-17 בדצמבר 1994) הוא שחקן ומוזיקאי אמריקאי ממוצא יהודי. הוא התפרסם תחילה כשחקן ילד, בסדרה המוקומנטרית "להקת האחים העירומים" (2007–2009) מבית ניקלודיאון. לאחר מכן, התפרסם בשלל מתפקידים, בין היתר בסרט "ערים של נייר" (2015), וגילום דמותו של לייט טרנר / קירה (אנ') בסרט הלייב-אקשן "מחברת המוות" (2017) מבית נטפליקס. וולף נולד בלוס אנג'לס, קליפורניה שבארצות הברית, לפסנתרן הג'אז מייקל וולף (אנ') ולשחקנית והבמאית פולי דרייפר (אנ'). הוא אחיו הגדול של השחקן והמוזיקאי, אלכס וולף (אנ'). אביהם הוא יהודי, ואמם היא מרקע נוצרי; וולף סיפר שהוא גדל גם כ"יהודי מבחינה תרבותית". סבו מצד אמו הוא איש ההון סיכון והמנהיג האזרחי ויליאם הנרי דרייפר השלישי (אנ'), והוא גם אחיינו של איש ההון סיכון טימותי קוק דרייפר (אנ'), דודן של משקיעת ההון סיכון ושחקנית בעברה ג'סי דרייפר (אנ'), ונינו של הבנקאי והדיפלומט ויליאם הנרי דרייפר ג'וניור (אנ'). בשנת 2005 וולף כילד צעיר התפרסם לראשונה כשכיכב בסרט הקומדיה המוזיקלי "להקת האחים העירומים: הסרט" בתור נט. בשנים 2007–2009 וולף הופיע גם בסדרת-ההמשך מבית ניקלודיאון "להקת האחים העירומים", בה כיכב לצד אחיו אלכס וולף, במשך שלוש עונות. בשנת 2011 גילם את ג'ייק הדסון בסרט "על אהבה ואי הבנה" ושיחק בתפקיד קטן בסרטו של גארי מרשל "סילבסטר בניו יורק". בשנת 2012 גילם את ראסטי בורגנס בסרט "כותבים, סיפור אהבה". בשנת 2013 שיחק בתור ג'רמייה בסרט הקומי "טעות ברישום" לצד טינה פיי ופול ראד. לאחר מכן, גילם את פרד בסרט הדרמה "פאלו אלטו", וגילם את סימון בסרט "השומרים האחרונים". בשנת 2014 שיחק בסרט "אשמת הכוכבים" בתור אייזק; הסרט, אשר בוים על ידי ג'וש בון (אנ'), מבוסס על הרומן בעל אותו שם מאת ג'ון גרין. לאחר מכן, כיכב בתור ריק סטיבנס בסרט הקומדיה "משתוללת" לצד סלינה גומז. בשנת 2015 הוא כיכב בתור קוונטין בסרט "ערים של נייר" המבוסס על ספר באותו השם, לצד השחקנית הבריטית קארה דלווין. לפני כן, שיחק בתור אד בסרט "אשבי" לצד מיקי רורק. בשנת 2016 שיחק בסרטו של ג'יימס פרנקו "פירות המאבק". בשנת 2017 גילם את דמותו של קירא/לייט טרנר בסרט הלייב אקשן "מחברת המוות" מבית נטפליקס המבוסס על אנימה באותו השם. בהמשך אותה שנה שיחק בקומדיה הרומנטית "כולם חוזרים הביתה". בשנת 2019 שיחק בסרט "סמפר פיי" לצד לייטון מיסטר, ובסרט המלחמה "המחסלים". בשנת 2020 שיחק בסרט האימה "מצלמת גוף" לצד מרי ג'יי בלייג', ושיחק במיני-סדרה "העמדה", שמבוסס על ספרו באותו שם של סטיבן קינג. בשנת 2023 החל לככב לצד כריסטוף ואלץ בסדרת המתח והריגול "היועץ" מבית רשת אמזון פריים וידאו. בשנת 2024 כיכב בסרט הקומדיה הרומנטית "Which Brings Me to You" (אנ'), לצדה של לוסי הייל. מדיה וקבצים בנושא נאט וולף בוויקישיתוף נאט וולף, ברשת החברתית אקס (טוויטר) נאט וולף, במסד הנתונים הקולנועיים IMDb (באנגלית) נאט וולף, באתר AllMovie (באנגלית) נאט וולף, באתר Rotten Tomatoes (באנגלית) נאט וולף, באתר Metacritic (באנגלית) נאט וולף, במסד הנתונים הקולנועיים KinoPoisk (ברוסית) נאט וולף, באתר MusicBrainz (באנגלית) נאט וולף, באתר Yandex.Music (ברוסית) נאט וולף, באתר Discogs (באנגלית) נאט וולף, באתר Genius מור אלזון, "כותבים, סיפור אהבה": נופלים בין השורות, באתר ynet, 8 במאי 2013 מערכת ערוץ התרבות, ‏הדוגמנית והשחקן, באתר ‏מאקו‏, 11 ביוני 2015 מתן שאווטר יניב, ‏אגדה יפנית: חמישה סרטי אנימה שבדרך להוליווד, באתר "סרט", 31 במרץ 2017
נדב הלפרין

נדב הלפרין (נולד ב-25 ביולי 1994) הוא משורר, מתרגם, שדרן רדיו ופובליציסט ישראלי. מגיש את התוכנית "אש זרה" בתאגיד השידור הישראלי. הלפרין נולד וגדל בראש העין למשפחה ציונית דתית, והוא נינו של הרב אברהם חיים נאה. למד בתיכון אמי"ת גוש דן. בשנת 2009 החל לפרסם מאמרי דעה בעיתונות הכתובה והאלקטרונית ומאוחר יותר באותה השנה טור דעה קבוע באתר nrg בנושאי יהדות ואקטואליה. בשנת 2011 החל לפרסם שירים בעיתונות ובכתבי עת, בין השאר בעיתונים: הארץ, מקור ראשון וידיעות אחרונות. ב-2013 התגייס הלפרין לתחנת גלי צה"ל, בה שירת כעורך ומפיק במחלקת התוכניות ובין השאר ערך את תוכניתו של המשורר דורי מנור "בעקבות הזמן האבוד", כתב את פינות "דקה ישראלית", והגיש את רצועת "ציפורי לילה מוזיקליות". ביולי 2016 צורף הלפרין לתאגיד השידור הישראלי ובפרט לצוות תחנת כאן תרבות. בספטמבר באותה השנה היה מיוצרי סדרת סרטוני השירה "כאן שיר" אותה הגה. עם פתיחת שידורי התאגיד במאי 2017 החל להגיש את התוכנית היומית "אש זרה" המשלבת בין הגות יהודית ושירה בכאן מורשת, בכאן תרבות ובכאן ב', לערוך תוכניות בנושאי יהדות הגות וספרות, ולהגיש פינות שעניינן פרשת השבוע, שירה ואירועים היסטוריים בערוץ כאן 11. ב-2019 החל להגיש סדרת סרטונים בשם "#כאן_אורייתא" בעמוד הפייסבוק של כאן. ב-2023 החל לפרסם טור בשם "תחום שבת" בעיתון מקור ראשון. ב-2019 שיחק בסדרה "הנערים". במאי 2021 התחתן עם המשוררת נועה שורק, בתו של יואב שורק. נדב הלפרין, ברשת החברתית פייסבוק פודקאסט הרגע שבו הבנתי שאני לא מבין כלום, 27 בדצמבר 2016 עמוד הפודקאסט של אש זרה טוריו של הלפרין, באתר nrg נדב הלפרין, שיר: לא זיכרונות, באתר הארץ, 6 בספטמבר 2017 ריאיון עם הלפרין בעלון עולם קטן שירה צעירה עם נדב הלפרין: ריאיון בבלוג תאגיד השידור הישראלי מרגש | אחותו של דביר שורק הי"ד ועיתונאי כאן 11 התחתנו, באתר כיפה
מפלגת העם למען חופש ודמוקרטיה

מפלגת העם למען חופש ודמוקרטיה או VVD (ראשי תיבות בהולנדית של: Volkspartij voor Vrijheid en Democratie) היא מפלגה שמרנית-ליברלית הממוקמת במרכז-ימין בהולנד. VVD, שהיא ממשיכת דרכה של מפלגת החופש PvdV שהתפרקה בשנת 1948, דוגלת בשוק חופשי, קידום עסקים פרטיים וליברליזם כלכלי, מצדדת בזכויות להט"ב ונשים, ותומכת באיחוד האירופי ובברית נאט"ו. מארק רוטה הנהיג את המפלגה מאז 31 מאי 2006 וב-14 באוקטובר 2010 הפך לראש הממשלה הראשון מטעם המפלגה. הקבינט הראשון של רוטה הושג בעזרת רוב המורכב מהמפלגה הנוצרית-דמוקרטית והמפלגה למען החירות, אבל רוב זה הפך לא יציב, כאשר האחרונה סירבה לתמוך בצעדי הצנע שהוצעו לטיפול במשבר החוב האירופי. כתוצאה מכך נערכו בחירות בספטמבר 2012, בהן VVD נשארה המפלגה הגדולה ביותר, עם 41 מושבים. מנובמבר 2012 עד מרץ 2017 הייתה VVD שותף בכיר ב"קבינט רוטה השני", קואליציה "סגולה" (ביטוי פוליטי המשמש בעיקר בהולנד, בבלגיה ובארצות הברית לשילוב של כוחות פוליטיים אשר הצבעים המייצגים שלהם הם אדום וכחול) עם מפלגת העבודה. VVD נשארה המפלגה הגדולה גם בבחירות של 2017, אך ירדה ל-33 מנדטים. הפוליטיקאי היהודי-הולנדי אורי רוזנטל חבר ב-VVD ושימש כשר החוץ של הולנד מ-14 באוקטובר 2010 עד 5 בנובמבר 2012. מדיה וקבצים בנושא מפלגת העם למען חופש ודמוקרטיה בוויקישיתוף אתר האינטרנט הרשמי של מפלגת העם למען חופש ודמוקרטיה (בהולנדית) מפלגת העם למען חופש ודמוקרטיה, ברשת החברתית פייסבוק מפלגת העם למען חופש ודמוקרטיה, ברשת החברתית אקס (טוויטר) מפלגת העם למען חופש ודמוקרטיה, ברשת החברתית אינסטגרם מפלגת העם למען חופש ודמוקרטיה, ברשת החברתית טיקטוק מפלגת העם למען חופש ודמוקרטיה, ברשת החברתית LinkedIn מפלגת העם למען חופש ודמוקרטיה, סרטונים בערוץ היוטיוב מפלגת העם למען חופש ודמוקרטיה, באתר פינטרסט Rudy W Andeweg; Lieven De Winter; Patrick Dumont (5 באפריל 2011). Government Formation. Taylor & Francis. p. 147. ISBN 978-1-134-23972-6. נבדק ב-17 באוגוסט 2012. {{cite book}}: (עזרה) Jochen Clasen; Daniel Clegg (27 באוקטובר 2011). Regulating the Risk of Unemployment: National Adaptations to Post-Industrial Labour Markets in Europe. Oxford University Press. p. 76. ISBN 978-0-19-959229-6. נבדק ב-17 באוגוסט 2012. {{cite book}}: (עזרה) David Broughton (4 בינואר 1999). Changing Party Systems in Western Europe. Continuum International Publishing Group. p. 178. ISBN 978-1-85567-328-1. נבדק ב-20 באוגוסט 2012. {{cite book}}: (עזרה) Thomas Poguntke; Paul Webb (21 ביוני 2007). The Presidentialization of Politics: A Comparative Study of Modern Democracies. Oxford University Press. p. 158. ISBN 978-0-19-921849-3. נבדק ב-24 באוגוסט 2012. {{cite book}}: (עזרה) T. Banchoff (28 ביוני 1999). Legitimacy and the European Union. Taylor & Francis. p. 123. ISBN 978-0-415-18188-4. נבדק ב-26 באוגוסט 2012. {{cite book}}: (עזרה) Andeweg R.B. and G.A. Irwin Government & Politics in the Netherlands 2002 Palgrave p. 48 Bruno Waterfield, ‏Dutch prime minister Mark Rutte resigns over austerity measures, The Telegraph, 23 April 2012 http://www.houseofrepresentatives.nl/dossiers/2012-elections
מרדכי-מוטל צ'צ'יק

מרדכי (מוטל) צ'צ'יק (11 בנובמבר 1914 – 27 בפברואר 2003) היה רופא ישראלי, פנימאי, נפרולוג, מנהל מחלקה פנימית ג' בבית החולים הדסה תל אביב, הקים בשנת 1965 את היחידה הנפרולוגית בבית החולים "הדסה תל אביב" אשר שירתה את כל שלושת בתי החולים העירוניים-ממשלתיים (איכילוב, הדסה, בית יולדות הקריה). היה הנפרולוג הראשון של בתי החולים העירוניים-ממשלתיים של תל אביב. צ'צ'יק נולד ברוסיה ב- 1914 ועלה לארץ ישראל בשנת 1925 עם משפחתו. למד בבית הספר לבנים אחד העם ואת לימודיו התיכוניים עשה והשלים בגימנסיה העברית רחביה בירושלים. עוד כתלמיד התנדב ל"הגנה" ושירת כקשר במפקדה בירושלים. למד רפואה במונפלייה וליון, צרפת. בתום לימודיו חזר לארץ ישראל. בספטמבר 1939, בתחילתו של מלחמת העולם השנייה, התגייס לצבא הבריטי, תחילה כרופא אזרח, ובהמשך סיים קורס קצינים ושירת כרופא צבאי. במסגרת המערכה במזרח אפריקה צורף ליחידת הגרילה בפיקודו של צ'ארלס וינגייט שפעלה באתיופיה שם נרקמו יחסי ידידות בינו לבין יורש העצר בן הקיסר היילה סילאסי בסוף 1944 הועבר לעזה ולאחר מכן צורף לדיוויזיה המוטסת השישית (ה"כלניות") שחנתה בדרום הארץ. סיים את שירותו בדרגת סרן. במלחמת העצמאות שירת בצה"ל כקצין רפואה בחזית הדרום בדרגת רב-סרן. לאחר שירותו התמחה בבית החולים הדסה תל אביב ברפואה פנימית במחלקתו של הפרופ' גאורג צונדק. כיהן כעשר שנים כסגן מנהל מחלקה פנימית. בשנת 1964 יצא לקליבלנד שבארצות הברית להשתלמות בנפרולוגיה, מקצוע רפואי שעד לתקופה ההיא לא היה קיים בבתי החולים העירונים בתל אביב, ובעולם היה בחיתוליו. בסוף שנת 1965 התמנה למנהל מחלקה פנימית ג', ובנוסף הקים וניהל את היחידה לנפרולוגיה בבית החולים "הדסה", יחידה ששירתה את כל שלושת בתי החולים העירוניים-ממשלתיים בתל אביב. בשנת 1980 פרש לגמלאות. לאחר פרישתו, היה במשך מספר שנים רופא של בית הספר התיכון תיכון חדש, בתל אביב. בשנת 1996 הוענק לו אות יקיר העיר תל אביב-יפו. מתלמידיו: פרופ' דוד מודעי. צ'צ'יק היה נשוי לשושנה ואב לשלושה. התגורר ב"שיכון הקצינים" בתל אביב. נפטר ב-27 בפברואר 2003 ונטמן בבית העלמין קריית שאול. ממאמריו של צ'צ'יק מ. (אתר pubmed) "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: מרדכי (מוטל) צ'צ'יק, עמוד 358 מרכז רפואי עירוני ממשלתי ביה"ח ע"ש איכילוב, ביה"ח "הדסה", בית היולדות ע"ש אשרמן, ת"א יפו, "ספר השנה 1971-1972", הוצאת המחלקה ליחסי ציבור של בתי החולים העירוניים-ממשלתיים, העורך: אריה תורג'מן, עמודים 96–98 ד"ר צ'צ'יק מרדכי - יקיר תל אביב לשנת 1996 (קורות חיים) / עיריית תל אביב "רופאיה של ארץ ישראל 1948-1799" נסים לוי, יעל לוי, איתי בחור הוצאה לאור, מרץ 2012, עמוד 358 "צ'ציק (מוטל) מרדכי" יקירי תל אביב-יפו לשנת תשנ"ו (1996) - ד"ר מרדכי צ'צ'יק דני רכט, נווה דוד (שיכון הקצינים), באתר האנציקלופדיה העירונית "תל.אביב.פדיה"
פלונטר: הסדרה

פלונטר: הסדרה (באנגלית: Tangled: The Series בעונה הראשונה; Rapunzel's Tangled Adventure, "פלונטר: רפונזל יוצאת להרפתקה", מהעונה השנייה) היא סדרת אנימציה המבוססת על הסרט של דיסני "פלונטר" ומהווה המשך לסרט המקור של ערוץ דיסני "פלונטר: לפני שהכל התחיל". הסדרה החלה את שידוריה בארצות הברית ב-24 במרץ 2017 ובישראל ב-3 בספטמבר 2017. העונה הראשונה הסתיימה ב-13 בינואר 2018 בארצות הברית. ב-15 בפברואר 2017 הסדרה חודשה לעונה שנייה, ששודרה לראשונה ב-24 ביוני 2018. במאי של אותה שנה, לפני שידור הבכורה של העונה השנייה, הסדרה חודשה לעונה שלישית ואחרונה, שהחלה את שידוריה ב-7 באוקטובר 2019 והגיעה לסיומה ב-1 במרץ 2020. הסדרה מתרחשת לאחר אירועי הסרטים "פלונטר" ו"פלונטר: לפני שהכל התחיל". חצי שנה לאחר שנמלטה מאמא גותל והתאחדה עם הוריה האמיתיים - המלך פרדריק והמלכה אריאנה מממלכת קורונה, הנסיכה רפונזל לא מצליחה להסתגל כראוי בגלל ההגנה החונקת של אביה. כשהיא וגבירת החצר שלה, קסנדרה מתגנבות החוצה מהטירה, הן נתקלות בכמה סלעיים חדים שחורים קסומים שמחזירים בצורה קסומה את שיערה הבלונדיני הארוך של רפונזל. הן ביחד עם יוג'ין פיצהרברט - אהובה של רפונזל, פסקל הזיקית, ואלכימאי צעיר בשם וריאן חושפים את המסתורין של חזרת השיער והקשר שלה לסלעים השחורים שצומחים סביב קורונה. בסופו של דבר, רפונזל לומדת שכוחו של פרח טיפת השמש שוכן בתוכה והסלעים השחורים מכוונים אותה לממלכה האפלה. העונה השנייה מתמקדת בקבוצתו של רפונזל הנוסעת לממלכה האפלה בליווי לאנס, הוק פוט, ושורטי והצטרפה לאדירה הממלכתית המסתורית של הממלכה האפלה. עד מהרה נודע לקבוצה שהסלעים נוצרים על ידי המקבילה לטיפת השמש: אופל אבן הירח. במהלך המסע לומד רפונזל את מקורותיהם של טיפת השמש ואבן הירח כשני חצאים של כוח עתיק המבקש להצטרף אליו בעודו מחפש שדה בשם ז'אן טירי, שרשעותה מוזכר באגדות קורונה. ז'אן טירי חוזרת לעולם הפיזי כרוח ומתמרנת את קסנדרה לקחת את אבן הירח ולבגוד ברפונזל, וכך בעונה השלישית כאשר רפונזל מתמודד עם בגידתה של קסנדרה בעוד שהיא נאלצת להיות מלכת קורונה בפועל. לאחר אירועי הסדרה מתרחשים אירועי הסרט הקצר "פלונטר עד עצם היום הזה". אתר האינטרנט הרשמי של פלונטר: הסדרה פלונטר: הסדרה, ברשת החברתית אקס (טוויטר) "פלונטר: הסדרה", במסד הנתונים הקולנועיים IMDb (באנגלית) "פלונטר: הסדרה", באתר Rotten Tomatoes (באנגלית) "פלונטר: הסדרה", באתר Metacritic (באנגלית) "פלונטר: הסדרה", באתר דיסני+ סדרות (באנגלית) "פלונטר: הסדרה", במסד הנתונים הקולנועיים KinoPoisk (ברוסית) "פלונטר: הסדרה", במיזם "אישים" לתיעוד היצירה הישראלית מוני, מלודי (1 בפברואר 2017). "Disney's 'Tangled' Premiere Date Sneak Peek". geekmom. נבדק ב-2 בפברואר 2017. {{cite web}}: (עזרה) מעריב לנוער, בכורה בלעדית ל"מעריב לנוער": נאיה פדרמן מבצעת את שיר הנושא של "פלונטר", באתר מעריב לנוער, 25 באוגוסט 2017 "Disney Gives Early 2nd Season Order for 'Tangled: The Series'". Animation Magazine. 15 בפברואר 2017. נבדק ב-17 בפברואר 2017. {{cite web}}: (עזרה) פלונטר - מספרים את הסיפור, באתר יוטיוב
פיאט 2401 קנזה

פיאט 2401 קנזה (באיטלקית: Fiat 2401 Cansa) הוא אוטובוס חשמלי מסוג טרוליבוס אשר יוצר על ידי חברת פיאט האיטלקית בין השנים 1953–1958. הדגם מונע באמצעות רשת חשמל, מושך חשמל באמצעות כבל חשמלי תקרה המחובר לרשת המספקת חשמל. דגם הטרוליבוס "פיאט 2401 קנזה" דומה בחזותו ובמבנהו לאוטובוס רגיל, אך הוא מצויד במנוע חשמלי. את מרכב הדגם ביצעה חברת "Cansa". בדגם ה"פיאט 2401 קנזה" נבנו 21 מושבים. סך הכל הדגם יכול להכיל 70 נוסעים. מושב הנהג מימין. אורך הדגם 10.5 מטר. לדגם 2 דלתות צדדיות. ה"פיאט 2401 קנזה" יוצא לברזיל, מקסיקו ומספר ארצות באסיה. טרוליבוס הוא סוג של אוטובוס חשמלי אשר מושך חשמל מכבל תקרה. מעל גג האוטובוס מחובר מוט לרשת החשמל. ה"טרוליבוס" נבדל מסוגים אחרים של אוטובוסים חשמלים אשר מסתמכים על סוללה חשמלית. על רשת החשמל המזינה את הטרוליבוס לכלול שני חוטי חשמל מקבילים הסוגרים מעגל חשמלי. בדרך כלל המתח החשמלי הנפוץ הוא 600 וולט מתח ישר (DC). נתיב הנסיעה הוא תמיד קדימה (דגמי הטרוליבוס לא מסוגלים לנסוע אחורנית). בניגוד לחשמלית שהיא כלי תחבורה ציבורית הנעה על מסילה ברחובות ערים, ה"טרוליבוס" נע על כביש אספלט ללא צורך במסילה. באיטלקית ה"טרוליבוס" קרוי: "Filobus". אנקונה - 5 יחידות (סדרה 17-21) אבלינו - 4 יחידות בולוניה - 10 יחידות (סדרה 1408-1417) קליארי - 6 יחידות ליבורנו - 4 יחידות (סדרה 56-59) מודנה - 2 יחידות (סדרה 27-28) פארמה - 16 יחידות (סדרה 001-16) רימיני - 3 יחידות טורינו - 12 יחידות (סדרה 1000-1111) פיאט 2401 קנזה טרוליבוס פיאט 2401 (מאת: Andrea Cozzolino) דגמי טרוליבוס באיטליה ( L'Italia in filovia - Stagniweb) מדיה וקבצים בנושא פיאט 2401 קנזה בוויקישיתוף פיאט 2401 - פארמה
מתיבתא תפארת ישראל

ישיבת רוז'ין – מתיבתא תפארת ישראל היא ישיבה של חסידות בויאן בישראל. בראשותה עומד הרב צבי רבינוביץ'. הישיבה נוסדה בשנת ה'תשי"ג, על ידי רבי מרדכי שלמה מבויאן מניו יורק, כשמספר אברכים מחסידות בויאן, בהם בלטו הרב נטע צענווירט והרב אליעזר רבינוביץ', פעלו להקמת הישיבה. כראש הישיבה מונה הרב יהושע העשיל ברים, וכמשגיח הרב אברהם לייב קליין (שנודע גם כמנהיג ישיבת המתמידים). בנשיאות הישיבה הועמדו כל אדמו"רי בית רוז'ין. מסורת זה ממשיכה כיום. הישיבה נפתחה ב"קלויז" (בית הכנסת) של החסידות בבתי הורנשטיין, ובשנת ה'תשכ"ז עברה לבניין חדש ברחוב מלכי ישראל. כיום שוכנת הישיבה הקטנה בבתי הורנשטיין, והישיבה הגדולה עברה למודיעין עילית. בשנות ה-80 התמנה הרב אפרים פישל רבינוביץ לראש הישיבה, וכיום מכהן בנו הרב צבי, שכיהן עד אז כר"מ. בין הר"מים היו הרב משה סלנט, הרב זאב פלדמן (כיום ראש ישיבת עץ חיים - לונדון), הרב חיים קרויזר (בנו של הרב זונדל), הרב אליהו חיים שטרנבוך, הרב אליקים פשקס והרב חיים יצחק פקשר.
צי האוויר השישי (לופטוואפה)

צי האוויר השישי (בגרמנית: Luftflotte 6) היה אחד היחידות שלחמו במסגרת הלופטוואפה במלחמת העולם השנייה. צי האוויר הוקם ב-5 במאי 1943 מ"פיקוד הלופטוואפה מזרח", והוא לחם בקרבות השונים בחזית המזרחית. פעילותו המשמעותית הראשונה הייתה בקרב קורסק, שם לחם בכפוף לקבוצת ארמיות מרכז. בספטמבר 1943 עבר צי האוויר לאזור מינסק, ובמהלך מבצע בגרטיון הוכה קשות על ידי חיל האוויר הסובייטי. בינואר 1945 לחם צי האוויר במבצע ויסלה-אודר, ולאחר מכן סייע לכוחות שלחמו במצור על ברסלאו. על אף שהיו תחת פיקודו מספיק מטוסים, לא הצליח צי האוויר כמעט לפעול, עקב מחסור חריף בדלק. באפריל 1945 הוצב צי האוויר בדרום גרמניה, ולאחר כניעת גרמניה הנאצית ב-8 במאי 1945 פורק צי האוויר. רוברט ריטר פון גריים, 5 במאי 1943 - 27 באפריל 1945. אוטו דסלוך, 27 באפריל 1945 - 8 במאי 1945. צי האוויר השישי באתר lexikon-der-wehrmacht (בגרמנית) צי האוויר השישי באתר Luftwaffe, 1933-45 (בגרמנית)
עזה (נפה)

נפת עזה (בערבית: محافظة غزة) היא אחת מ-16 נפות הרשות הפלסטינית, והיא נמצאת בצפון-מרכז רצועת עזה. מבחינת ריבונות היא חלק מהרשות הפלסטינית. עם זאת, מאז עימות חמאס-פת"ח ברצועת עזה בשנת 2007 היא נשלטת על ידי חמאס. לפי נתוני הלשכה הפלסטינית המרכזית לסטטיסטיקה, בשנת 2006 הייתה אוכלוסיית המחוז 505,700. בשנת 2017 נערך מפקד אוכלוסין ברצועה ונמצא כי אוכלוסיית המחוז עלתה לכ-652,597 איש, המתגוררים ב-138,121 בתים ויחידות דיור. בשנת 2006 זכה חמאס בכל מושביה של הנפה בבחירות לפרלמנט. מושל עזה הוא מוחמד קדורה. במלחמת חרבות ברזל נתפסו חלקים מנפת עזה על ידי צבא ההגנה לישראל, יחד עם חלקים מנפת צפון עזה ומנפת ח'אן יונס. עזה א-זהרא ג'וחור א-דיכ מדינת אל-עודה אל-מוע'ראקה (מכונה גם "אבו מדין") שאטי Preliminary Results of the Population, Housing and Establishments Census 2017, הלשכה הפלסטינית המרכזית לסטטיסטיקה, ‏2017 (באנגלית) ניר דבורי, ‏ימים ספורים לכיבוש צפון עזה - חודש וחצי למיטוט חמאס: הלו"ז של צה"ל ללחימה בעזה, באתר ‏מאקו‏, 8 בדצמבר 2023 יואב זיתון, התקדמות משמעותית בחאן יונס: כוחות הקומנדו איתרו חומרים מודיעיניים, באתר ynet, 19 בדצמבר 2023 ערך זה הוא קצרמר בנושא גאוגרפיה של הרשות הפלסטינית. אתם מוזמנים לתרום לוויקיפדיה ולהרחיב אותו.
הדיוויזיה ה-49 (ורמאכט)

הדיוויזיה ה-49 (בגרמנית: 49. Infanterie-Division) הייתה דיוויזיית חיל רגלים של הוורמאכט שלחמה במלחמת העולם השנייה. הדיוויזיה הוקמה ב-1 בפברואר 1944 על בסיס דיוויזיית המילואים ה-191, והועמדה תחת פיקוד זיגפריד מכולץ. הדיוויזיה הוצבה בגזרה שבין בולון לאטאפלה, ולחמה במהלך המערכה בנורמנדי. באוגוסט 1944 נסוגה הדיוויזיה לעבר פריז, ומשם לעבר בריסל. לאחר מכן הוצבה הדיוויזיה באזור אאכן, והשתתפה בקרב על אאכן. ב-5 בדצמבר צורפו לדיוויזיה שרידי דיוויזיית הפולקסגרנדיר ה-246, וב-18 בדצמבר הוקם על בסיס הדיוויזיה קורפוס הפאנצר ה-7. הדיוויזיה ה-49 באתר lexikon-der-wehrmacht (בגרמנית)
הדיוויזיה ה-48 (ורמאכט)

הדיוויזיה ה-48 (בגרמנית: 48. Infanterie-Division) הייתה דיוויזיית חיל רגלים של הורמאכט שלחמה במלחמת העולם השנייה. הדיוויזיה הוקמה ב-1 בפברואר 1944 על בסיס דיוויזיית המילואים ה-171, שהוקמה ב-1 באוקטובר 1942, והועמדה תחת פיקוד קרל קספר. הדיוויזיה הוצבה באזור אוסטנדה, ולאחר הפלישה לנורמנדי הועברה לצרפת, שם לחמה במהלך המערכה בנורמנדי. בספטמבר 1944 לחמה הדיוויזיה בקרב על לורן, ובנובמבר 1944 הועברה תחת פיקוד הארמייה הראשונה. בדצמבר אורגנה הדיוויזיה מחדש על בסיס דיוויזיית הפולקסגרנדיר ה-559, ולאחר מכן הועברה הדיוויזיה לסלובקיה. באפריל 1945 לחמה הדיוויזיה במתקפת וינה כחלק מהארמייה השמינית, וב-1 במאי נכנעו שרידי הדיוויזיה לכוחות הצבא האדום. הדיוויזיה ה-48 באתר lexikon-der-wehrmacht (בגרמנית)
נבחרת אנדורה בכדורסל

נבחרת אנדורה בכדורסל היא נבחרת הכדורסל הלאומית של אנדורה. נחשבת לאחת הנבחרות החלשות ביותר באירופה. נבחרת אנדורה מדורגת במקום ה-88 ברשימת הדירוג של פיב"א לגברים. ^ דירוג לנבחרות לאומיות גברים באתר פיב"א
טטיאנה זטולובסקיה

טטיאנה יעקובלבנה זטולובסקיה (ברוסית: Татьяна Яковлевна Затуловская‏; 8 בדצמבר 1935 באקו, ברית המועצות (כיום באזרבייג'ן) – 2 ביולי 2017 אשקלון) הייתה שחמטאית סובייטית-רוסיה-ישראלית, ממוצא יהודי, בדרגת רב-אמן לנשים. הייתה אלופת ברית המועצות בשנת 1962. בשיאה, ביולי 1972, דורגה במקום ה-11 בעולם לנשים לפי מד כושר. בשנות ה-60 וה-70 של המאה ה-20 העפילה מספר פעמים לתחרויות הבינאזוריות ולתחרות המועמדות לאליפות העולם לנשים. בשנות ה-90 של המאה ה-20 זכתה פעמיים באליפות העולם לסניוריות. טטיאנה זטולובסקיה החלה לשחק שחמט לאחר גיל 14 (שנחשב למאוחר יחסית). בשנת 2000 עלתה לישראל, התגוררה באשקלון ושיחקה במועדון אשדוד. בשנים 1963 ו-1966 הייתה שותפה לזכיית ברית המועצות באולימפיאדת הנשים, עם תוצאות (בהתאמה) של 8 מ-10 (מדליית כסף אישית) על הלוח השני ו-8.5 מ-9 (זהב אישי) על לוח המילואים, ובשנת 2002, בגיל 66, ייצגה את ישראל. בשנת 1980 סיימה בתיקו במשחק סימולטני שערך גארי קספרוב מולה ומול שני שחקנים נוספים. קספרוב היה בן 17 באותה עת וזכה באותה שנה בתואר אלוף העולם לנוער. ב-2 ביולי 2017, בגיל 81, טבעה למוות בחוף אשקלון. היא נקברה בבית העלמין "גבעת ציון" באשקלון. 1960 - חלקה את המקום הראשון באליפות ברית המועצות לנשים, ולאחר התרת שוויון נקודות דורגה במקום השני. 1962 - זכתה באליפות ברית המועצות לנשים. 1963 - חלקה את המקום הראשון באליפות ברית המועצות לנשים, ולאחר התרת שוויון נקודות דורגה במקום השני אחרי לריסה וולפרט. 1993 - זכתה באליפות העולם לסניוריות, לאחר שצברה 10 נקודות מ-11 אפשריות (ללא הפסד). 1997 - זכתה בשנית באליפות העולם לסניוריות. 1961 - אמן בינלאומי לנשים 1976 - רב אמן לנשים מדיה וקבצים בנושא טטיאנה זטולובסקיה בוויקישיתוף טטיאנה זטולובסקיה, באתר צ'סגיימס (באנגלית) טטיאנה זטולובסקיה, באתר האיגוד הישראלי לשחמט כתבה אודות טטיאנה זטולובסקיה, באתר ruchess, אוגוסט 2016 (ברוסית) יוחנן אפק, טטיאנה זטולובסקאייה ז"ל, באתר האיגוד הישראלי לשחמט, 3 ביולי 2017 ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
נבחרת קוסטה ריקה בכדורסל

נבחרת הגברים של קוסטה ריקה בכדורסל היא נבחרת הכדורסל הלאומית של קוסטה ריקה. הדירוג הנוכחי של נבחרת קוסטה ריקה ברשימת הדירוג של פיב"א לנבחרות גברים, נבחרת קוסטה ריקה לא דורגה ברשימת הדירוג של פיב"א לגברים, נכון ל-21 באוגוסט 2016. 2017 - לא העפילה 2022 - לא השתתפה 2025 - לא העפילה ^ דירוג לנבחרות לאומיות גברים באתר פיב"א ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.